ΚΑΝΟΝΙΣΜΟΣ (ΕΟΚ) αριθ. 3130/73 ΤΗΣ ΕΠΙΤΡΟΠΗΣ της 16ης Νοεμβρίου 1973 περί καθορισμού των λεπτομερειών εφαρμογής σχετικώς με την προκήρυξη δημοπρασίας για την εισφορά κατά την εξαγωγή στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 120/67 του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1346/73(2),

τον κανονισμό (ΕΟΚ) αριθ. 1968/73 του Συμβουλίου της 19ης Ιουλίου 1973 περί καθορισμού των γενικών κανόνων οι οποίοι πρέπει να εφαρμόζονται στον τομέα των σιτηρών σε περίπτωση διαταραχής(3), όπως τροποποιήθηκε από τον κανονισμό (ΕΟΚ) αριθ. 2632/73(4), και κυρίως το άρθρο 4,

Εκτιμώντας:

ότι ό κανονισμός (ΕΟΚ) αριθ. 1968/73 προβλέπει στο άρθρο 2 τη δυνατότητα καθορισμού ειδικής εισφοράς με διαδικασία προκηρύξεως δημοπρασίας για καθορισμένη ποσότητα-

ότι πρέπει να καθορισθούν οι λεπτομέρειες μιας τέτοιας διαδικασίας προκηρύξεως δημοπρασίας-

ότι, προς εξασφάλιση ίσης μεταχειρίσεως, προς όλους τους ενδιαφερομένους εντός της Κοινότητος οι πραγματοποιούμενες προκηρύξεις δημοπρασίας πρέπει να ανταποκρίνονται σε ενιαίες αρχές-

ότι προς το σκοπό αυτό δημοσίευση της αποφάσεως προκηρύξεως δημοπρασίας στην Επίσημη Εφημερίδα των Ευρωπαϊκών Κοινοτήτων συνοδεύεται από μία αγγελία προκηρύξεως δημοπρασίας-

ότι ο καθορισμός εισφοράς κατά την εξαγωγή με προκήρυξη δημοπρασίας πρέπει να δίνει την δυνατότητα καλύτερης διαχειρίσεως της αγοράς- ότι προς επίτευξη του σκοπού αυτού, είναι απαραίτητο οι προσφορές να περιλαμβάνουν τα αναγκαία στοιχεία για την εκτίμησή τους και να συνοδεύονται από ορισμένες τυπικές υποχρεώσεις-

ότι, ενδείκνυται ο καθορισμός κατωτάτης εισφοράς κατά την εξαγωγή- ότι η μέθοδος αυτή οδηγεί στην απόδοση όλων των ποσοτήτων που αφορά ο καθορισμός αυτός-

ότι, είναι δυνατό να εμφανισθούν στην αγορά καταστάσεις κατά τις οποίες οι οικονομικές απόψεις των προβλεπομένων εξαγωγών να οδηγούν, αντί να καθορισθεί η ελάχιστη εισφορά κατά την εξαγωγή, στο να μη συνεχισθεί η δημοπρασία-

ότι, μία κατάθεση ασφάλειας για την συμμετοχή στη δημοπρασία πρέπει να εξασφαλίζει ότι οι ποσότητες εξήχθησαν βάσει του πιστοποιητικού, το οποίο εξεδόθη στα πλαίσια της δημοπρασίας- ότι η υποχρέωση τηρείται μόνο όταν παραμείνει η υποβληθείσα προσφορά- ότι τούτο σημαίνει ότι η ασφάλεια αυτή καταπίπτει όταν αποσυρθεί η προσφορά-

ότι πρέπει να προβλέπονται οι λεπτομέρειες, βάσει των οποίων θα ανακοινωθούν τα αποτελέσματα της δημοπρασίας στους διαγωνιζομένους ως και οι λεπτομέρειες περί της εκδόσεως του αναγκαίου πιστοποιητικού για την εξαγωγή των ποσοτήτων που ανέλαβαν-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η προκήρυξη δημοπρασίας που προβλέπεται από το άρθρο 2 παράγραφος 1 πρώτη περίπτωση του κανονισμού (ΕΟΚ) αριθ. 1968/73 αποφασίζεται συμφώνως προς τη διαδικασία την προβλεπομένη από το άρθρο 26 του κανονισμού αριθ. 120/67/ΕΟΚ.

Στην απόφαση αυτή θεσπίζονται οι όροι, οι οποίοι πρέπει να τηρηθούν κατά την δημοπρασία. Οι όροι αυτοί πρέπει να εξασφαλίζουν την ισότητα μεταχειρίσεως σε κάθε άτομο εγκατεστημένο εντός της Κοινότητος. Δύνανται κυρίως να προβλεφθούν υπό μορφή εξαιρέσεως, ειδική διάρκεια της ισχύος του πιστοποιητικού του εκδοθησομένου στα πλαίσια αυτής της δημοπρασίας.

2. Η προκήρυξη της δημοπρασίας συνοδεύεται απο μία αγγελία δημοπρασίας συντασσομένη υπό της Επιτροπής. Η αγγελία αυτή περιλαμβάνει κυρίως την ένδειξη της συνολικής ποσότητας που δύναται να αποτελέσει αντικείμενο καθορισμού της κατωτάτης εισφοράς κατά την εξαγωγή ως αναφέρεται στο άρθρο 5 παράγραφος 1, καθώς και τις διάφορες ημερομηνίες κατά τις οποίες δύνανται να κατατεθούν οι προσφορές στις αρμόδιες αρχές των Κρατών μελών στις οποίες πρέπει να απευθύνονται. Μεταξύ της δημοσιεύσεως της αγγελίας δημοπρασίας και της πρώτης ημερομηνίας της καθοριζομένης για την κατάθεση προσφορών πρέπει να τηρείται μία προθεσμία τουλάχιστον 15 ημερών.

Επί πλέον, αναγράφεται η τελευταία ημερομηνία για την κατάθεση προσφορών.

3. Η απόφαση που αναφέρεται στην παράγραφο 1 και η αγγελία δημοπρασίας που αναφέρεται στην παράγραφο 2 δημοσιεύονται στην Επίσημη Εφημερίδα των Ευρωπαϊκών Κοινοτήτων.

Άρθρο 2

1. Οι ενδιαφερόμενοι συμμετέχουν στο διαγωνισμό δια καταθέσεως εγγράφου προσφοράς, έναντι αποδεικτικού παραλαβής υπό της αρμοδίας υπηρεσίας, είτε δι' αποστολής της στην υπηρεσία αυτή δια συστημένης επιστολής, τηλετυπήματος ή τηλεγραφήματος.

2. Η προσφορά περιλαμβάνει:

α) την αναφορά στην δημοπρασία-

β) το όνομα και τη διεύθυνση του προσφέροντος-

γ) τη φύση και την ποσότητα του προς εξαγωγή προϊόντος-

δ) το ποσό της εισφοράς κατά την εξαγωγή που προτείνεται ανά τόννο σε νόμισμα του Κράτους μέλους, στο οποίο ανήκει η ως άνω αναγραφομένη υπηρεσία.

3. Μία προσφορά ισχύει:

α) όταν προ της λήξεως της προβλεπομένης προθεσμίας για την υποβολή προσφορών, προσκομισθεί η απόδειξη ότι ο προσφέρων κατέθεσε την ασφάλεια συμμετοχής στη δημοπρασία-

β) όταν, η προσφορά συνοδεύεται από γραπτή δήλωση ότι θα καταθέσει, για τις αναλαμβανόμενες ποσότητες εντός των δυο επομένων ημερών μετά τη λήψη της κοινοποιήσεως περί της κατακυρώσεως της αναγραφομένης στο άρθρο 6, χορηγήσεως πιστοποιητικού εξαγωγής μαζί με αίτηση προκαθορισμού εισφοράς κατά την εξαγωγή ίσης με το ποσό της κατατεθείσης προσφοράς.

4. Η προσφορά, η οποία δεν υποβάλλεται συμφώνως προς τις διατάξεις του παρόντος άρθρου ή η οποία περιέχει όρους διαφορετικούς από τους προβλεπομένους στην αγγελία προκηρύξεως δημοπρασίας, απορρίπτεται.

5. Η υποβληθείσα προσφορά δεν αποσύρεται. Επί πλέον οι διατάξεις του άρθρου 5 παράγραφος 3 του κανονισμού (ΕΟΚ) αριθ. 1373/70 δεν εφαρμόζονται όταν κατατεθεί αίτηση για τη χορήγηση πιστοποιητικού στα πλαίσια της παραγράφου 3 υπό β).

Άρθρο 3

1. Οι υποβληθείσες προσφορές για συμμετοχή σε δημοπρασία λαμβάνονται υπόψη μόνον κατόπιν καταθέσεως ασφάλειας.

Το ποσό της ασφάλειας αυτής είναι ίσο προς 30% του ποσού της εισφοράς ποσού της εισφοράς κατά την εξαγωγή που απετέλεσε το αντικείμενο της κατατεθείσης προσφοράς υπό του εν λόγω προσφέροντος. Πάντως το ποσό της ασφαλείας δεν δύναται να είναι κατώτερο των 3 λογιστικών μονάδων κατά τόννο.

2. Η ασφάλεια κατατίθεται κατά την εκλογή του προσφέροντος, σε μετρητά ή υπό μορφή εγγυήσεως παρεχομένης υπό ιδρύματος ανταποκρινομένου στα κριτήρια που καθορίζονται από κάθε Κράτος μέλος.

Κάθε Κράτος μέλος ανακοινώνει στην Επιτροπή τα κριτήρια που αναφέρονται στο προηγούμενο εδάφιο και η Επιτροπή ενημερώνει σχετικώς τα λοιπά Κράτη μέλη.

Άρθρο 4

1. Η διαλογή των προσφορών διενεργείται υπό των αρμοδίων υπηρεσιών των Κρατών μελών άνευ παρουσίας του κοινού. Οι παριστάμενοι στη διαλογή υποχρεούνται να τηρήσουν μυστικότητα.

2. Οι προσφορές ανακοινώνονται υπό μορφή ανώνυμο αμελλητί στην Επιτροπή.

Άρθρο 5

1. Βάσει των υποβαλλομένων προσφορών, η Επιτροπή αποφασίζει, συμφώνως προς την διαδικασία την προβλεπομένη στο άρθρο 26 του κανονισμού αριθ. 120/67/ΕΟΚ είτε τον καθορισμό κατωτάτης εισφοράς κατά την εξαγωγή, λαμβανομένων κυρίως υπόψη των κριτηρίων των προβλεπομένων στο άρθρο παράγραφος 1 υπό β) και δ) του κανονισμού (ΕΟΚ) αριθ. 1968/73 είτε τη μη συνέχιση της δημοπρασίας.

2. Όταν καθορισθεί η κατώτατη εισφορά κατά την εξαγωγή, η δημοπρασία κατακυρούται υπέρ εκείνου ή εκείνων των προσφερόντων των οποίων η προσφορά ευρίσκεται στο αυτό επίπεδο με την κατωτάτη εισφορά κατά την εξαγωγή ή εις ανώτερο επίπεδο.

Άρθρο 6

Μόλις ληφθεί η προβλεπομένη στο άρθρο 5 παράγραφος 1 απόφαση της Επιτροπής, η αρμοδία υπηρεσία του ενδιαφερομένου Κράτους μέλους ανακοινώνει εγγράφως σε όλους τους προσφέροντας το αποτέλεσμα της συμμετοχής των στην δημοπρασία.

Άρθρο 7

1. Εκτός περιπτώσεων ανωτέρας βίας, η ασφάλεια η αναφερομένη στο άρθρο 3 αποδεσμεύεται μόνον για την ποσότητα για την οποία ο προς ον η κατακύρωση προσκομίζει την απόδειξη ότι εξήχθη, δια της χρησιμοποιήσεως του πιστοποιητικού εξαγωγής που εξεδόθη σε εφαρμογή του άρθρου 8, ή για την προσφορά η οποία απερρίφθη. Η ασφάλεια αποδεσμεύεται αμέσως.

2. Σε περίπτωση ανωτέρας βίας εφαρμόζονται οι διατάξεις του άρθρου 18 του κανονισμού (ΕΟΚ) αριθ. 1373/70.

Άρθρο 8

1. Η κατακύρωση της δημοπρασίας παρέχει το δικαίωμα, μετά τη λήψη της προθεσμίας της αναφερομένης στο άρθρο 2 παράγραφος 3 υπό β) της χορηγήσεως του πιστοποιητικού για τις ποσόσοτητες για τις οποίες ο προσφέρων εκηρύχθη υπερθεματιστής.

2. Κατά παρέκκλιση του άρθρου 3 του κανονισμού (ΕΟΚ) αριθ. 1373/73 δύναται να προβλέπεται ότι τα δικαιώματα που απορρέουν από το πιστοποιητικό εξαγωγής το οποίο εκδίδεται συμφώνως προς την προηγουμένη παράγραφο, δεν είναι μεταβιβάσιμα.

Άρθρο 9

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 16 Νοεμβρίου 1973.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. 117 της 19.6.1967, σ. 2269/67.

(2) ΕΕ αριθ. Ν 141 της 28.5.1973, σ. 8.

(3) ΕΕ αριθ. Ν 201 της 21.7.1973, σ. 10.

(4) ΕΕ αριθ. Ν 272 της 29.9.1973, σ. 18.